Hvis du har krydset fingre for godt vejr de sidste uger, kan du godt stoppe igen nu. Vejrguderne er nemlig igen gode ved Nordeuropas største karneval, der løber af stablen i morgen lørdag. Det fortæller Sara Maria Mærkedahl fra TV2 Vejret. - Under paraden ser temperaturen ud til at tage et nøk op, og der kommer mindre vind, siger hun. Man kan forvente temperaturer oppe omkring de 15-16 grader, og en vind på 5-6 meter i sekundet. Men vigtigst af alt, så kigger regnen umiddelbart ikke forbi. Se hele vejrudsigten lige her:
Heldet er igen med Aalborg Karneval, når det kommer til vejret. Her kan du se, om din udklædning er nok, eller om du skal have de lange underbukser på.